Държавен вестник, бр. 97, 2006 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  97
МИНИСТЕРСТВА
И ДРУГИ ВЕДОМСТВА
КОМИСИЯ
ЗА ФИНАНСОВ НАДЗОР
НАРЕДБА № 35
от 17 октомври 2006 г.
за капиталовата адекватност и ликвидността
на инвестиционните посредници
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят структу-
рата и елементите на собствения капитал на
инвестиционните посредници по чл. 54, ал. 5 от
Закона за публичното предлагане на ценни кни-
жа (ЗППЦК) и изискванията за капиталовата
им адекватност и осигуряване на тяхната лик-
видност и платежоспособност, както и начини-
те и методите за изчисляване на капиталовите
изисквания.
(2) С наредбата се определят и надзорът на
консолидирана основа върху дейността на ин-
вестиционните посредници, групите, финансо-
вите холдинги и финансовите холдинги със
смесена дейност, както и обменът на информа-
ция и сътрудничеството във връзка с осъщест-
вявания надзор.
(3) Разпоредбите на тази наредба не се при-
лагат за:
1. кредитните институции;
2. юридическите лица, които извършват
сделки за собствена сметка на пазарите на фи-
нансови фючърси, опции или други дериватив-
ни инструменти или сделки на паричния пазар
с единствена цел да хеджират позиции на паза-
рите на деривативни инструменти, или които
извършват сделки за сметка на други участни-
ци на тези пазари, които са гарантирани от
клирингови участници на същите пазари, ко-
гато отговорността за изпълнение на догово-
рите, сключени с юридическото лице, е поета
от клиринговите членове на същите пазари;
3. инвестиционните посредници, които извър-
шват инвестиционни услуги по чл. 54, ал. 2, т. 1
и/или 5 ЗППЦК и не държат пари и ценни книжа
на клиенти и за които по тази причина не могат
да възникнат задължения към клиенти.
Г л а в а  в т о р а
МИНИМАЛНО ИЗИСКВАН НАЧАЛЕН КА-
ПИТАЛ ПРИ ИЗДАВАНЕ НА ЛИЦЕНЗ ЗА ИЗ-
ВЪРШВАНЕ НА ДЕЙНОСТ КАТО ИНВЕС-
ТИЦИОНЕН ПОСРЕДНИК
Чл. 2. Началният капитал на инвестицион-
ния посредник се състои от:
1. записания и внесен от акционерите или дру-
ги притежатели на акции или дялове капитал;
2. премийните резерви, с изключение на ре-
зервите за преференциални акции с натрупващ
се дивидент;
3. задължителните резерви съгласно чл. 57,
ал. 1 ЗППЦК;
4. резерви, формирани съгласно устава на
инвестиционния посредник;
5. други резерви;
6. неразпределената печалба от минали го-
дини, намалена с всички очаквани данъци или
дивиденти;
7. загубата от минали години, като начални-
ят капитал се намалява с нейната стойност;
8. печалбата от текущия период на инвести-
ционния посредник съгласно междинен финан-
сов отчет, ако отчетът е заверен от регистриран
одитор, намалена с всички предвидими разхо-
ди или дивиденти.
Чл. 3. (1) В началния капитал по чл. 2 се включ-
ват паричните вноски и стойността на извърше-
ните непарични вноски (апорт) с предмет:
1. акции и облигации, допуснати до търговия
на регулиран пазар, които имат пазарна цена;
2. вещни права върху движими и недвижими
вещи или права върху нематериални обекти,
пряко свързани с дейностите и услугите по чл. 54,
ал. 2 и 3 ЗППЦК.
(2) Стойността на правата по ал. 1, т. 2 не
може да надвишава 20 % от минималния раз-
мер на капитала по чл. 4.
Чл. 4. (1) Инвестиционен посредник, който
извършва една или повече от инвестиционните
услуги и дейности по чл. 54, ал. 2, т. 1, 2 и 4
ЗППЦК и държи пари и/или ценни книжа на
клиенти, трябва да разполага с начален капи-
тал в размер не по-малък от 250 000 лв., при
условие че не извършва инвестиционните услу-
ги и дейности по чл. 54, ал. 2, т. 3 и 6.
(2) Инвестиционен посредник, който предос-
тавя инвестиционни услуги по чл. 54, ал. 2, т. 2
ЗППЦК, може да държи пари и/или ценни кни-
жа за собствена сметка, когато:
1. позициите са възникнали като резултат от
невъзможността на инвестиционния посредник
да изпълни поръчките точно;
2. общата пазарна стойност на тези позиции
не може да надвишава 15 % от стойността на
началния му капитал;
3. инвестиционният посредник отговаря на
изискванията по чл. 19, 21, 23 и глава девета;
4. позициите имат непредвиден и временен
характер и са държани само за времето, което
се изисква за приключване на сделката.
(3) Държането на позиции в инвестицион-
ния портфейл в ценни книжа с цел инвестиране
на собствения капитал не се счита за търговия
по отношение на услугите по ал. 1 и чл. 5.
(4) Инвестиционен посредник, който извър-
шва инвестиционни услуги и дейности по
чл. 54, ал. 2, т. 3 и 6 ЗППЦК, трябва да разпо-
лага с начален капитал в размер не по-малък
от 1 500 000 лв.